Document ID: /roh_data/filtered/fineweb-2-filterrobots_roh.jsonl.gz/27476

Suenter bronz il 2008 a Peking ed argient il 2012 a Londra ha el pudì cumplettar quest onn il set da medaglias olimpicas. Plinavant è Nino Schurter er vegnì quest onn campiun mundial a Nove Mesto, quai gia per la 5avla giada en sia carriera.
Ensemen cun la citad da Cuira, nua che Schurter è oz da chasa, il Club da fans, il Club da velo Surselva ed amias ed amis dal sport da mountainbike è vegnì festivà il campiun olimpic rumantsch ed anc ina giada laschà repassar ils success dal 2016.
Nino Schurter ha er retschavì intgins regals, tranter auter è ina ruta da bike en la regiun da Brambrüesch ch'è vegnida numnada suenter el, il «Nino Schurter Trail.»
Sportissimo 17:00